NORAKSTS

|  |  |
| --- | --- |
| 22.08.2019. | Nr.10/4 |

**PIRMPIRKUMA TIESĪBU IZMANTOŠANA UZ NEKUSTAMO ĪPAŠUMU  
JĀŅA ČAKSTES BULVĀRĪ 17, JELGAVĀ**

(Ziņo: I.Krīgere)

2019.gada 12.augustā Jelgavas pilsētas pašvaldības administrācijā saņemts akciju sabiedrība “Jelgavas siltumtīklu uzņēmums”, reģistrācijas Nr. 41703001340, juridiskā adrese: Pasta iela 47, Jelgava, LV-3001, 2019.gada 12.augusta Pirkuma līgums par nekustamā īpašuma ar kadastra Nr.0900 505 0027, Jāņa Čakstes bulvārī 17, Jelgavā, turpmāk - nekustamais īpašums, atsavināšanu par pirkuma maksu 29 500 *euro*, turpmāk – pirkuma maksa.

Nekustamais īpašums sastāv no būves ar kadastra apzīmējumu 0900 005 0472 001 un ir reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000587101 uz akciju sabiedrības “Jelgavas siltumtīklu uzņēmums” vārda. Saskaņā ar Nekustamā īpašuma Valsts kadastra informācijas sistēmas datiem, nekustamā īpašuma kadastrālā vērtība ir 11 008 *euro*.

Būve saistīta ar zemes gabalu (zemes vienības kadastra apzīmējums 0900 005 0472), kas saskaņā ar Jelgavas pilsētas domes 2015.gada 29.janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešo sadaļu „Pašvaldībai piekritīgā zeme” piekrīt pašvaldībai.

Likuma „Par pašvaldībām” 14.panta pirmās daļas 2.punkts nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 21.panta pirmās daļas 17.punkts nosaka, ka tikai dome var lemt par nekustamās mantas iegūšanu pašvaldības īpašumā.

Atsavināmais nekustamais īpašums ir nepieciešams, lai Jelgavas pilsētas pašvaldība pildītu likuma „Par pašvaldībām” 15.panta pirmās daļas 5.punktā noteiktās pašvaldības autonomo funkciju – rūpētos par kultūru un sekmētu tradicionālo kultūras vērtību saglabāšanu un tautas jaunrades attīstību.

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 5.punktu, 21.panta pirmās daļas 17.punktu, Civillikuma 2060. panta otro daļu, 2061. un 2062.pantu, likuma ”Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta otro daļu,

**Atklāti balsojot: PAR – 13** (A.Eihvalds, I.Jakovels, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, A.Rāviņš), **PRET-** nav, **ATTURAS** – nav,

**JELGAVAS PILSĒTAS DOME NOLEMJ:**

1. Izmantot pirmpirkuma tiesības un pirkt nekustamo īpašumu – būvi ar kadastra apzīmējumu 0900 005 0472 001, Jāņa Čakstes bulvārī 17, Jelgavā, par 2019.gada 12.augusta Pirkuma līgumā norādīto pirkuma maksu 29 500 *euro* (divdesmit deviņi tūkstoši pieci simti *euro*).
2. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt pirkuma līgumu par 1.punktā norādītā nekustamā īpašuma pirkšanu un veikt visas darbības, kas saistītas ar nekustamā īpašuma ierakstīšanu zemesgrāmatā uz Jelgavas pilsētas pašvaldības vārda.
3. Jelgavas pilsētas pašvaldības administrācijai 1.punktā norādītā nekustamā īpašuma iegādei piešķirt līdzekļus no pamatbudžeta programmas „Izdevumi neparedzētiem gadījumiem” (klasifikācijas kods 01.890.).
4. Jelgavas pilsētas pašvaldības iestādei „Pašvaldības iestāžu centralizētā grāmatvedība” pārskaitīt akciju sabiedrībai “Jelgavas siltumtīklu uzņēmums” nekustamā īpašuma Jāņa Čakstes bulvārī 17, Jelgavā pirkuma maksu 29 500 *euro* (divdesmit deviņi tūkstoši pieci simti *euro*), saskaņā ar Pirkuma līguma nosacījumiem.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 22.augustā